Ericu950/Stoicheia-meter-silver huggingface dataset:
ὑγείᾳ δ ἕψεται καὶ εὐαισθησία καὶ τὸ ἐν ἅπασι τοῖς μέρεσιν ὁλόκληρον καὶ παντελές , εἰς τὰς πρὸς ὃ γέγονεν ἕκαστον ἀκωλύτους ὑπηρεσίας .
ἐδικαίωσε γὰρ ὁ θεὸς γέρας τῷ σπουδαίῳ παρασχεῖν εὖ συνῳκοδομημένην καὶ συνηρμοσμένην ἐκ θεμελίων ἄχρι στέγους οἰκίαν  οἰκία δὲ ψυχῆς συμφυεστάτη σῶμα  διά τε πολλὰ τῶν εἰς τὸν βίον ἀναγκαίων καὶ χρησίμων καὶ μάλιστα διὰ τόνδε τὸν καθάρσεσι τελείαις νοῦν καθαρθέντα 0 ·
ὃν καὶ μύστην γεγονότα τῶν θείων τελετῶν καὶ συμπεριπολοῦντα ταῖς τῶν οὐρανίων χορείαις καὶ περιόδοις ἐγέραρεν ὁ θεὸς ἠρεμίᾳ , βουληθεὶς ἀμέθεκτον εἶναι , κηραίνοντα περὶ μηδὲν πάθος ὧν αἱ τοῦ σώματος γεννῶσιν ἀνάγκαι ἐπιτιθέμεναι κατὰ πλεονεξίαν παθῶν δυναστείας ·
ἢ γὰρ περιέψυξέ τι ἢ περιέφλεξε  ν οὐρανὸς  καὶ αὐχμηρὸν ἢ τ οὐναντίον ῥοῶδες ἀπειργάσατο ·
δι  ὧν ἁπάντων ὁ νοῦς εὐθύνειν ἀδυνατεῖ τὴν τοῦ καθ αὑτὸν βίου πορείαν .
ἐνδιαιτώμενος δὲ ὑγιεινῷ σώματι κατὰ πολλὴν εὐμάρειαν ἐνδιατρίψει καὶ ἐνσχολάσει τοῖς σοφίας θεωρήμασι , μακαρίας καὶ εὐδαίμονος ζωῆς ἐπιλαχών ·
οὗτός ἐστιν ὁ πολὺν ἄκρατον σπάσας τῆς εὐεργέτιδος τοῦ θεοῦ δυνάμεως καὶ λόγων ἱερῶν καὶ δογμάτων ἑστιαθείς ·
οὗτος ᾧ φησιν ὁ προφήτης τὸν θεὸν " ἐμπεριπατεῖν " οἷα βασιλείῳ , καὶ γάρ ἐστι τῷ ὄντι βασίλειον καὶ οἶκος θεοῦ σοφοῦ διάνοια 0 ·
τούτου καλεῖται θεὸς ἰδίως ὁ τῶν συμπάντων θεός , καὶ λαὸς ἐξαίρετος πάλιν οὗτος , οὐ τῶν κατὰ μέρος ἀρχόντων , ἀλλὰ τοῦ ἑνὸς καὶ πρὸς ἀλήθειαν ἄρχοντος , ἁγίου ἅγιος 0 ·
οὗτός ἐστιν ὁ πρὸ μικροῦ πολλαῖς μὲν ἡδοναῖς , πολλαῖς δ ἐπιθυμίαις , μυρίαις δ ἀνάγκαις κακιῶν καὶ ἐπιθυμιῶν ὑπεζευγμένος ·
τούτου τὰ κακὰ τῆς δουλείας συνέτριψεν ὁ θεὸς εἰς ἐλευθερίαν ἐξαιρούμενος ·
οὗτος ὁ μὴ ἀπαρρησιάστου τυχὼν εὐεργεσίας ἀλλὰ διαβεβοημένης καὶ περιηγγελμένης πάντῃ διὰ τὴν τοῦ προασπίζοντος ἐξουσίαν , ὑφ ἧς οὐχ ὑπεσύρη πρὸς τὰ οὐραῖα , ἀλλ ἐπὶ κεφαλὴν ἄνω παρεπέμφθη .
ταῦτα δ ἀλληγορεῖται τροπικῶς ἐξενεχθέντα ·
καθάπερ γὰρ ἐν ζῴῳ κεφαλὴ μὲν πρῶτον καὶ ἄριστον , οὐρὰ δ ὕστατον καὶ φαυλότατον , οὐ μέρος συνεκπληροῦν τὸν τῶν μελῶν ἀριθμόν , ἀλλὰ σόβησις τῶν ἐπιποτωμένων , τὸν αὐτὸν τρόπον κεφαλὴν μὲν τοῦ ἀνθρωπείου γένους ἔσεσθαί φησι τὸν σπουδαῖον εἴ τε ἄνδρα εἴ τε λαόν , τοὺς δὲ ἄλλους ἅπαντας οἷον μέρη σώματος ψυχούμενα ταῖς ἐν κεφαλῇ καὶ ὑπεράνω δυνάμεσιν 0 1 2 .
Αὗται μὲν αἱ ὑπὲρ τῶν ἀνθρώπων τῶν ἀγαθῶν εἰσιν εὐχαὶ καὶ τοὺς νόμους ἔργοις ἐπιτελούντων , ἅς φησι τελεσφορηθήσεσθαι χάριτι τοῦ φιλοδώρου θεοῦ τὰ καλὰ διὰ τὴν πρὸς αὑτὸν ὁμοιότητα σεμνοποιοῦντος καὶ γεραίροντος ·
τὰς δὲ κατὰ τῶν ἐκνόμων καὶ ἀθέσμων ὁρισθείσας ἀρὰς ἐπισκεπτέον .
περὶ ἀρῶν .
πρώτην ἀρὰν ὡς κουφότατον κακὸν ἀναγράφει πενίαν καὶ ἔνδειαν καὶ σπάνιν τῶν ἀναγκαίων καὶ μετουσίαν παντελοῦς ἀπορίας ·
τὸν γὰρ σπόρον , φησίν , ἀτελῆ μὲν ὄντα δῃώσουσι , τελειωθέντα δ  ἀμήσουσιν ἐξαίφνης ἐπελθόντες πολέμιοι , διττὴν ἐργασάμενον συμφοράν , λιμὸν μὲν φίλοις , ἐχθροῖς δὲ περιουσίαν ·
λυπεῖ γὰρ μᾶλλον ἢ οὐχ ἧττον τῶν ἰδίων κακῶν τῶν δυσμενῶν τὰ ἀγαθά 0 .
καὶ ἡσυχαζόντων δὲ τῶν ἐχθρῶν οὐχ ἡσυχάσουσιν αἱ ἐκ φύσεως ἀργαλεώτεραι ζημίαι ·
σὺ μὲν γὰρ κατασπείρεις τὴν βαθύγειον τῆς πεδιάδος , ἀκρίδων δὲ νέφος ἐξαίφνης καταπτάμενον ἐκθερίσει καὶ τὰ ὑπολειφθέντα πολλοστὸν εἰς συγκομιδὴν ἔσται μέρος τῶν σπαρέντων ·
καὶ σὺ μὲν ἀμπελῶνα φυτεύεις δαπάναις ἀφειδέσι καὶ κακοπαθείαις ἀτρύτοις , ἃς εἰκὸς γεωπόνους ἀναδέχεσθαι , τελειωθέντα δὲ ἤδη καὶ βλαστάνοντα καὶ βρίθοντα ὑπ  εὐφορίας σκώληκες ἐπιγενόμενοι τρυγήσουσι 0 .
τοὺς ἐλαιῶνας ὅταν ἴδῃς εὐθηνοῦντας καὶ καρπῶν ἄφθονον πλῆθος , ἡσθήσῃ , ὥσπερ εἰκός , δι  ἐλπίδα συγκομιδῆς εὐτυχοῦς , ὅταν δὲ ἄρξῃ συγκομίζειν , αἰσθήσῃ τῆς ἀτυχίας μᾶλλον ἢ τῆς ἀσεβείας 0 1 ·
τὸ μὲν γὰρ ἔλαιον καὶ ὅσον πῖον ἐκρυήσεται σύμπαν ἀφανῶς , ὁ δ ἐκτὸς ὄγκος αὐτὸς εἰς ἀπάτην ψυχῆς κενὸς κενῆς ὑπολειφθήσεται .
καὶ συνόλως ὅσα σπαρτὰ ἢ δένδρα καρποῖς αὐτοῖς ἐξαναλωθήσεται πρὸς ἐρυσίβης .
ἐφεδρεύουσι δὲ καὶ ἄλλαι συμφοραὶ δίχα τῶν εἰρημένων , ἐνδείας καὶ ἀπορίας δημιουργοί .
δι ὧν γὰρ ἀνθρώποις ἡ φύσις ἐχορήγει τὰ ἀγαθά , στειρωθήσεται , γῆ καὶ οὐρανός , ἡ μὲν ἀμβλίσκουσα καὶ τελειογονεῖν ἀδυνατοῦσα τοὺς καρπούς , ὁ δὲ μεταβεβηκὼς εἰς ἀγονίαν , τῶν ἐτησίων ὡρῶν μὴ χειμῶνος , μὴ θέρους , μὴ ἔαρος , μὴ μετοπώρου πρὸς τὰς οἰκείας τάξεις ἀνιόντων , ἀλλ  εἰς ἄποιον καὶ πεφορημένην σύγκρισιν βιασθέντων ἀποκριθῆναι δεσποτικοῦ κράτους ἀρχῇ 0 .
οὐ γὰρ ὄμβρος , οὐχ ὑετός , οὐ λεπτὴ ψεκάς , οὐ βραχεῖα λιβάς , οὐ δρόσος , οὐκ ἄλλο τι τῶν αὔξειν δυναμένων ἐπιγενήσεται , τ οὐναντίον δὲ ὅσα λυμαντικὰ μὲν φυομένων , φθοροποιὰ δὲ καρπῶν καταπεπανθέντων καὶ ἵνα μὴ τελειωθῇ παρεσκευασμένα 0 1 ·
„ θήσω “ γάρ φησι „ τὸν οὐρανὸν ὑμῖν χαλκοῦν καὶ τὴν γῆν σιδηρᾶν “  Lev 0 .
28 , 23  , αἰνιττόμενος τὸ μηδέτερον αὐτῶν τὰ οἰκεῖα καὶ πρὸς ἃ γέγονεν ἐπιτελέσειν ἔργα ·
ποῦ γὰρ ἢ σίδηρος ἐσταχυηφόρησεν ἢ ὑετὸν ἤνεγκε χαλκός , ὧν χρεῖα τὰ ζῷα καὶ μάλιστα τὸ ἐπίκηρον καὶ πολλῶν ἐπιδεές , ἄνθρωπος 0 ;
μηνύει δ οὐ μόνον ἀφορίαν καὶ τῶν ἐτησίων ὡρῶν φθοράν , ἀλλὰ καὶ πολέμων γενέσεις καὶ τῶν ἐν τούτοις ἀφορήτων καὶ ἀμυθήτων κακῶν ·
χαλκὸς γὰρ καὶ σίδηρος πολεμιστηρίων ὅπλων ὗλαι 0 .
καὶ γῆ μέντοι κονιορτὸν οἴσει καὶ χοῦς ἄνωθεν ἐξ οὐρανοῦ καταχθήσεται βαρύτατον ἐπιφέρων καρπὸν εἰς τὴν διὰ πνίγους ἀπώλειαν , ἵνα μηδὲν παραλειφθῇ τῶν ἐπ ὀλέθρῳ .
πολυάνθρωποι μὲν ἐρημωθήσονται συγγένειαι , κεναὶ δὲ αἱ πόλεις ἐξαπιναίως οἰκητόρων ἔσονται , μνημεῖα παλαιᾶς μὲν εὐτυχίας προσκαίρου δὲ βαρυδαιμονίας ὑπολειφθεῖσαι πρὸς νουθεσίαν τῶν δυναμένων σωφρονίζεσθαι .
τοσαύτη δὲ ἐφέξει σπάνις τῶν ἀναγκαίων , ὥστε ἀλλοτριωθέντες τούτων τρέψονται ἐπ  ἀλληλοφαγίας , οὐ μόνον ὀθνείων καὶ μηδὲν προσηκόντων , ἀλλὰ καὶ τῶν οἰκειοτάτων καὶ φιλτάτων ·
ἅψεται γὰρ καὶ πατὴρ υἱοῦ σαρκῶν καὶ μήτηρ σπλάγχνων θυγατρὸς καὶ ἀδελφῶν ἀδελφοὶ καὶ γονέων παῖδες 0 ·
ἀεὶ δὲ οἱ ἀσθενέστεροι τῶν δυνατωτέρων κακαὶ καὶ ἐπάρατοι τροφαί 0 ·
τὰ Θυέστεια παιδιὰ  καὶ  συγκρινόμενα ταῖς ὑπερβολαῖς τῶν συμφορῶν , ἃς μεγαλουργήσουσιν οἱ καιροί 0 .
μετὰ γὰρ τῶν ἄλλων , ὥσπερ τοῖς ἐν εὐτυχίαις ποθεινὸς ὁ βίος εἰς ἀπόλαυσιν ἀγαθῶν , οὕτως καὶ τοῖς βαρυδαίμοσιν ἐκείνοις ἔρως πολὺς ἐνιδρυθήσεται τοῦ ζῆν πρὸς ἀμέτρων καὶ ἀπαύστων κακῶν μετουσίαν , ἁπάντων ἀνιάτων 0 .
ἧττον γὰρ χαλεπὸν ἀπαλγήσαντας ἐπιτεμεῖν θανάτῳ τὰς ἀνίας , ὃ τοῖς μὴ λίαν φρενοβλαβέσιν ἔθος δρᾶν 0 ·
οἱ δ ἐκ παραπληξίας ἐθέλοιεν ἂν καὶ μακροβιώτατοι γενέσθαι , τῆς ἀνωτάτω βαρυδαιμονίας ἀπλήστως καὶ ἀκορέστως ἔχοντες .
τοιαῦτα τὸ κουφότατον εἶναι δοκοῦν τῶν κακῶν , ἀπορία , προσεργάζεσθαι πέφυκεν , ὅταν θεήλατος ἐπάγηται δίκη ·
καὶ γὰρ εἰ χαλεπὰ ῥῖγος , δίψος , ἔνδεια τροφῆς , ἀλλ εὐκταιότατα γένοιτ ἂν ἐπὶ καιρῶν , εἰ μόνον ἀνυπέρθετον φθορὰν ἐργάσοιτο 0 1 ·
χρονίζοντα δὲ καὶ τήκοντα ψυχήν τε καὶ σῶμα τῶν τετραγῳδημένων , ἃ δι ὑπερβολὰς μεμυθεῦσθαι δοκεῖ , βαρύτερα πέφυκε καινουργεῖν .
δουλεία τοῖς ἐλευθέροις ἀφορητότατόν ἐστιν , ὑπὲρ ἧς σπουδάζουσιν ἀποθνῄσκειν οἱ σώφρονες ἀγωνιζόμενοι φιλοκινδύνως πρὸς τοὺς ἐπανατεινομένους δεσποτείαν ·
ἀφόρητον δὲ καὶ ἐχθρὸς ἄμαχος 0 ·
εἰ δ  ὁ αὐτὸς ἀμφότερα γένοιτο , δεσπότης ὁμοῦ καὶ πολέμιος , τίς ἂν ὑποσταίη τὸν τὸ μὲν δύνασθαι ἀδικεῖν ἐκ δεσποτικῆς ἐξουσίας , τὸ δὲ μηδὲν συγγινώσκειν ἐξ ἀσυμβάτου δυσμενείας περιπεποιημένον ;
ἐχθροῖς οὖν φησι δεσπόταις εἰς τὸ ἀνηλεὲς χρήσεσθαι τοὺς ἀλογοῦντας νόμων ἱερῶν , οὐ μόνον ἐξ ἐπιθέσεως τῆς ἐκείνων ὑπαχθέντας , ἀλλὰ καὶ γνώμαις ἑκουσίοις ἐκδόντας αὑτοὺς ἕνεκα τῶν ἀβουλήτων , ἃ λιμὸς καὶ σπάνις τῶν ἀναγκαίων ἀπεργάζεται ·
τὰ γὰρ ἐλάττω κακὰ φυγῇ μειζόνων αἱρετὰ νομίζουσί τινες , εἰ δή τι βραχὺ τῶν εἰρημένων ἐστί .
δουλεύοντες γὰρ πικρῶν μὲν ἐπιταγμάτων ὑπηρεσίας ἀναδέξονται τοῖς σώμασι , πικροτέρων δὲ θεαμάτων ἀνίαις κατατεινόμενοι τὰς ψυχὰς ἀπαγορεύσουσιν ·
ὄψονται γὰρ ὧν συνῳκοδόμησαν ἢ κατεφύτευσαν ἢ περιεποιήσαντο κληρονόμους γεγονότας ἐχθρούς , ἀλλοτρίων ἀπολαύοντας ἀγαθῶν καὶ ἑτοίμων ·
ὄψονται καὶ τὰ πίονα τῶν ἰδίων θρεμμάτων εὐωχουμένους , ἱερεύοντας καὶ παραρτύοντας εἰς ἀπόλαυσιν ἡδίστην , οἱ στερόμενοι τοὺς ἀφελομένους ·
ὄψονται καὶ γυναῖκας , ἃς ἠγάγοντο κουριδίας ἐπὶ γνησίων παίδων σπορᾷ , σώφρονας καὶ οἰκουροὺς καὶ φιλάνδρους ἑταιρῶν τρόπον ὑβριζομένας .
καὶ πρὸς μὲν ἄμυναν ὁρμήσουσιν , ἔξω δὲ τοῦ σφαδᾴζειν οὐδὲν ἐργάσασθαι δυνήσονται πᾶσαν ἰσχὺν ἐκτετμημένοι καὶ ἐκνενευρισμένοι ·
προκείσονται γὰρ σκοποὶ τοῖς ἐθέλουσιν ἄγειν , φέρειν , ἁρπάζειν , ὑβρίζειν , τιτρώσκειν , εἰς βλάβας , εἰς αἰκίας , εἰς πανωλεθρίαν , ὡς μηδὲν ἀφεθῆναι τῶν βλημάτων κωφόν , ἀλλ εὔσκοπα καὶ εὔστοχα πάντα .
ἐπάρατοι μὲν ἐν πόλεσι καὶ κώμαις , ἐπάρατοι δ ἐν οἰκίαις καὶ ἐπαύλεσιν ἔσονται 0 ·
ἐπάρατος μὲν ἡ πεδιὰς καὶ ὅσα κατεβλήθη σπέρματα , ἐπάρατος δὲ ἡ βαθύγειος τῆς ὀρεινῆς καὶ ὅσα γένη δένδρων ἡμέρων 0 1 ·
ἐπάρατοι τῶν θρεμμάτων αἱ ἀγέλαι , στειρωθήσονται γὰρ πρὸς ἀγονίαν 0 ·
ἐπάρατοι πάντες οἱ καρποί , τῷ γὰρ καιριωτάτῳ τῆς ἀκμῆς ἀνεμόφθοροι γενήσονται 0 .
τὰ πλήρη ταμεῖα τροφῶν καὶ χρημάτων κενωθήσεται ·
πόρος οὐδεὶς εὐοδήσει , τέχναι πᾶσαι , πραγματεῖαι πολύτροποι , βίων ἰδέαι μυρίων τοῖς χρωμένοις οὐδὲν ὄφελος 0 ·
ἀτελεῖς γὰρ αἱ τῶν σπουδαζομένων ἐλπίδες ἔσονται καὶ συνόλως ὅτου ἐφάψονται διὰ πονηρῶν ἐπιτηδευμάτων ἢ ἔργων , ὧν κεφαλὴ καὶ τέλος ἀπόλειψις θεραπείας θεοῦ 0 ·
τὰ γὰρ ἀσεβείας καὶ παρανομίας ἐπίχειρα ταῦτα 0 .
καὶ πρὸς τούτοις αἱ σωματικαὶ νόσοι μέλος ἕκαστον καὶ μέρος ἰδίᾳ κατεργαζόμεναι καὶ διεσθίουσαι καὶ πάλιν ὅλα δι ὅλων καταξαίνουσαι , πυρετοῖς , ῥίγεσι , φθινάσι τηκεδόσι , ψώραις ἀγρίαις , ἰκτέροις , σφακελίζουσιν ὀφθαλμοῖς , ἕλκεσιν ὑποπύοις καὶ ἑρπηνώδεσι κατὰ πάσης χεομένοις τῆς δορᾶς , κακώσεσι τῶν ἐντοσθίων , ἀνατροπαῖς στομάχου , τῶν ἐν πνεύμονι πόρων ἀποφράξεσιν ὑπὲρ τοῦ μὴ εὐοδεῖν τὴν ἀναπνοήν  πάρεσις γλώσσης , κώφωσις ὤτων , πήρωσις ὀφθαλμῶν , τῶν ἄλλων ἀμυδρότης αἰσθήσεων καὶ σύγχυσις , καίτοι δεινὰ ὄντα , συγκρινόμενα βαρυτέροις οὐ φαίνεται δεινά  , τοῦ μὲν ἐν φλεψὶν αἵματος ἀποβαλόντος ὅσον ἦν ἐν αὐτῷ ζωτικόν , τοῦ δ ἐν ἀρτηρίαις πνεύματος τὴν ἔξωθεν ἀπὸ τοῦ συμφυοῦς ἀέρος μηκέθ ὁμοίως ἐπιδεχομένου σωτήριον κρᾶσιν , τῶν δὲ νεύρων ἀνεθέντων καὶ χαλασθέντων ·
οἷς ἐπακολουθεῖ τῆς ἁρμονίας καὶ συμφωνίας τῶν μελῶν πάρεσις πρότερον πονηθέντων ἁλμυροῦ καὶ πάνυ πικροῦ φορᾷ ῥεύματος εἴσω παραδυομένου καί , ὁπότε στενοῖς ἐγκατακλεισθείη πόροις εὐμαρεῖς διεξόδους οὐκ ἔχουσι , θλιβομένου τε καὶ θλίβοντος εἰς πικρῶν καὶ δυσυπομονήτων γένεσιν ἀλγηδόνων , ἐξ ὧν φύεται τὰ ποδαγρικὰ καὶ ἀρθριτικὰ πάθη καὶ νοσήματα , πρὸς ἃ σωτήριον οὐδὲν ἐπενοήθη φάρμακον , ἀλλ ἔστιν ἀνθρωπίναις ἐπινοίαις ἀνίατα .
ταῦτα ὁρῶντες ἔνιοι καταπλαγήσονται , πῶς οἱ πρὸ μικροῦ πίονες εὔσαρκοί τε καὶ εὐεξίᾳ μάλιστα θάλλοντες οὕτως αἰφνίδιον ἐκτακέντες ῥικνοὶ γεγόνασιν ἶνες αὐτὸ μόνον καὶ λεπτὴ δορά , καὶ πῶς γυναῖκες ἁβροδίαιτοι καὶ πανάπαλοι διὰ τὴν ἐκ πρώτης ἡλικίας συναυξηθεῖσαν τρυφὴν ὑπὸ κακώσεως δεινῆς ἅμα ταῖς ψυχαῖς καὶ τὰ σώματα ἐξηγρίωνται .
τότε δὴ τότε διώξονται μὲν ἐχθροὶ καὶ μάχαιρα ἐκδικήσει δίκην , οἱ δ εἰς τὰς πόλεις καταφεύγοντες , ὅταν ἐν ἀσφαλεῖ γεγενῆσθαι νομίσωσιν , ἐλπίδος ἀπάτῃ φενακισθέντες ἡβηδὸν ἀπολοῦνται προκαταδύντες ἐνέδραις ἐχθρῶν .
Κ ἂν εἰ ἐπὶ τούτοις μὴ σωφρονίζοιντο πλαγιάζοντες καὶ τὰς ἐπ  ἀλήθειαν ἀγούσας εὐθυτενεῖς ὁδοὺς ἐκτρεπόμενοι , δειλία καὶ φόβος ταῖς ψυχαῖς αὐτῶν ἐνιδρυθήσεται , καὶ φεύξονται μὲν οὐδενὸς διώκοντος , φήμαις δὲ οἷα φιλεῖ ψευδέσι πεσοῦνται προτροπάδην , φύλλου τε κτύπος κουφότατος δι ἀέρος φερόμενος τοσαύτην ἀγωνίαν καὶ πτοίαν ἐργάσεται , ὅσην ὁ τραχύτατος πόλεμος ἐκ δυνατωτέρων ἐχθρῶν , ὡς καὶ τέκνα γονέων καὶ γονεῖς τέκνων καὶ ἀδελφοὺς ἀδελφῶν ὑπεριδεῖν , ἐκ μὲν τῆς ἀλλήλων ἐπιβοηθείας ἅλωσιν προσδοκήσαντας , σωτηρίαν δ ἐκ τοῦ ἑαυτοὺς ἀποδιδράσκειν ἕκαστον 0 .
πονηρῶν δὲ ἀνθρώπων ἀτελεῖς ἐλπίδες 0 ·
μᾶλλον γὰρ ἢ οὐχ ἧττον οἱ διαπεφευγέναι δόξαντες τῶν προκαταληφθέντων ἁλώσονται 0 .
κ ἂν διαλάθωσι μέντοι τινές , ἐφεδρείαν δ ἕξουσι τῶν φύσει πολεμίων ·
οὗτοι δέ εἰσιν ἀγριώτατοι θῆρες ἐξ ἑαυτῶν εὐοπλοῦντες , οὓς ὁ θεὸς ἅμα τῇ πρώτῃ γενέσει τοῦ παντὸς ἐδημιούργει πρὸς ἀνθρώπων τῶν μὲν δυναμένων νουθετεῖσθαι φόβον τῶν δὲ ἀνιάτως ἐχόντων ἀπαραίτητον δίκην .
ἀπιστήσουσι μὲν οἱ θεασάμενοι τὰς αὐτοῖς θεμελίοις ἀναιρεθείσας πόλεις , εἰ πώποτε ᾠκίσθησαν ·
ἐν εἴδει δὲ παροιμίας θήσονται τὰς ἐκ λαμπρῶν εὐτυχημάτων ἐξαπιναίους κακοπραγίας , ὅσαι καὶ ἀνεγράφησαν καί εἰσιν ἄγραφοι .
παρελεύσονται καὶ μέχρι σπλάγχνων αἱ τηκεδόνες ἀθυμίας τε καὶ ἀδημονίας ἐμποιοῦσαι σὺν ἐκθλίψει .
ζωὴν ἀνίδρυτον καὶ κρεμαμένην ὥσπερ ἐξ ἀγχόνης ἐργάσονται φόβου διαδοχαὶ μεθ  ἡμέραν τε καὶ νύκτωρ τὴν ψυχὴν ἄνω καὶ κάτω κλονοῦσαι , ὡς πρωΐας μὲν ἑσπέραν ἑσπέρας δὲ ὄρθρον εὔχεσθαι διὰ τὰς καὶ ἐγρηγορότων κακώσεις ἐμφανεῖς καὶ κοιμωμένων ἐξ ὀνειράτων ἀποτροπαίους φαντασίας 0 1 .
ὁ μὲν ἔπηλυς ἄνω ταῖς εὐτυχίαις μετέωρος ἀρθεὶς περίβλεπτος ἔσται , θαυμαζόμενος καὶ μακαριζόμενος ἐπὶ δυσὶ τοῖς καλλίστοις , τῷ τε αὐτομολῆσαι πρὸς θεὸν καὶ τῷ γέρας λαβεῖν οἰκειότατον τὴν ἐν οὐρανῷ τάξιν βεβαίαν , ἣν οὐ θέμις εἰπεῖν , ὁ δ εὐπατρίδης παρακόψας τὸ νόμισμα τῆς εὐγενείας ὑποσυρήσεται κατωτάτω πρὸς αὐτὸν τάρταρον καὶ βαθὺ σκότος ἐνεχθείς , ἵνα ταῦτα ὁρῶντες τὰ παραδείγματα πάντες ἄνθρωποι σωφρονίζωνται , μανθάνοντες ὅτι τὴν ἐκ δυσγενείας ἀρετὴν φυομένην θεὸς ἀσπάζεται , τὰς μὲν ῥίζας ἐῶν χαίρειν , τὸ δὲ στελεχωθὲν ἔρνος , ὅτι μετέβαλεν ἡμερωθὲν πρὸς εὐκαρπίαν , ἀποδεχόμενος .
Οὕτως καθάπερ ὑπὸ πυρὸς δαπανηθεισῶν τῶν πόλεων καὶ τῆς χώρας ἐρημωθείσης , ἄρξεταί ποτε διαπνεῖν καὶ ἀνακύπτειν ἡ πολλὰ γυμνασθεῖσα καὶ τραχηλισθεῖσα γῆ πρὸς οἰκητόρων ἀφορήτου βίας , οἳ τὰς παρθένους ἑβδομάδας ὑπερορίους καὶ τῆς χώρας καὶ τῆς αὑτῶν διανοίας ἀπήλασαν .
μόνας γὰρ ἢ τό γε ἀσφαλέστερον εἰπεῖν πρώτας ἀνέδειξεν ἑορτὰς ἡ φύσις τὰς ἑβδομάδας ἡμερῶν τε καὶ ἐνιαυτῶν , πρὸς ἀνάπαυλαν ἀνθρώποις μὲν τὰς ἡμερῶν , τῇ δὲ χώρᾳ τὰς ἐνιαυτῶν 0 1 2 .
οἱ δ  ὅλον τοῦτον παρακαλυψάμενοι τὸν νόμον , τοὺς ἅλας , τὰς σπονδάς , τὸν ἐλέου βωμόν , τὴν κοινὴν ἑστίαν , ἐξ ὧν φιλία καὶ ὁμόνοια ἡρμόζετο  πάντα γὰρ δι ἑβδομάδος καὶ ἑβδομάς  , ἐβάρυναν μὲν ἀνθρώπους ἀσθενεστέρους οἱ δυνατώτεροι συνεχέσι καὶ ἀδιαστάτοις ἐπιτάγμασιν , ἐβάρυναν δὲ καὶ τὰς ἀρούρας ἀεὶ κέρδη μεταδιώκοντες ἐκ πλεονεξιῶν ἄδικα , ταῖς ἐπιθυμίαις ἐφιστάντες ἀχαλίνους καὶ ἀδίκους ὁρμὰς εἰς τὸ ἀκόρεστον 0 .
ἀντὶ γὰρ τοῦ παρασχεῖν μὲν ἀνθρώποις , κατὰ τὸν ἀψευδέστατον λόγον ἀδελφοῖς , ὧν μία μήτηρ ἡ κοινὴ φύσις , τὰς προστεταγμένας δι  ἓξ ἡμερῶν ἐκεχειρίας , παρέχειν δὲ καὶ τῇ χώρᾳ τὰς δι ἓξ ἐνιαυτῶν ἀνέσεις μή τε σποραῖς μή τε φυτείαις βαρύνοντας , ἵνα μὴ καμάτοις ἐπαλλήλοις ἀπαγορεύσῃ , ἀμελήσαντες τουτωνὶ τῶν χρηστῶν παραινέσεων εἰς ἡμερότητα προκαλουμένων τὰ μὲν σώματα καὶ τὰς ψυχὰς ὧν ἐδύναντο πάντων ἀνάγκαις ἀτρύτοις ἐπίεσαν , τῆς βαθυγείου δὲ τὴν ἰσχὺν ὑπετέμοντο φοραῖς ταῖς ὑπὲρ δύναμιν ἀπλήστως προσοδευόμενοι καὶ δασμοῖς οὐκ ἐτησίοις μόνον ἀλλὰ καὶ ἐφημέροις ὅλην δι ὅλων ἐκτραχηλίζοντες 0 .
ὑπὲρ ὧν οἱ μὲν τὰς λεχθείσας ἀρὰς καὶ δίκας ἀναπλήσουσιν , ἡ δ ἐκνευρισθεῖσα χώρα καὶ μυρίας ὑπομείνασα κακώσεις , ἀποφορτισαμένη τὸ τῶν ἀσεβῶν οἰκητόρων ἄχθος , ἐπελαφρισθήσεται ·
καὶ ὅταν ἐν κύκλῳ περιβλεψαμένη μηδένα θεάσηται τῶν καθελόντων αὐτῆς τὸ μεγαλαύχημα καὶ ἀξίωμα , ἀλλὰ κενὰς μὲν αὐτῆς τὰς ἀγορὰς θορύβων καὶ πολέμων καὶ ἀδικημάτων , πλήρεις δὲ ἡσυχίας καὶ εἰρήνης καὶ δικαιοσύνης , ἀνηβήσει καὶ ἐπακμάσει καὶ τοὺς τῶν ἱερῶν ἑβδομάδων καιροὺς ἑορτώδεις ἠρεμήσει καὶ ἀναπαύσεται συλλεγομένη καθάπερ ἀθλητὴς προηγωνισμένος δύναμιν 0 .
εἶθ  οἷα μήτηρ φιλόστοργος οἰκτιεῖται μὲν υἱοὺς καὶ θυγατέρας οὓς ἀπέβαλεν , οἳ καὶ ἀποθανόντες καὶ ζῶντες ἔτι μᾶλλον ὀδύναι τοῖς τοκεῦσιν ἐγένοντο ·
πάλιν δὲ νεάσασα εὐφορήσει καὶ τέξεται γενεὰν ἀνεπίληπτον , ἐπανόρθωμα τῆς προτέρας ·
ἡ γὰρ ἔρημος , ᾗ φησιν ὁ προφήτης , εὔτεκνός τε καὶ πολύπαις , ὅπερ λόγιον καὶ ἐπὶ ψυχῆς ἀλληγορεῖται 0 .
πολλὴ μὲν γὰρ ὅταν ᾖ , παθῶν καὶ κακιῶν ἀνάπλεως , οἷα περικεχυμένων αὐτῇ τέκνων , ἡδονῶν , ἐπιθυμιῶν , ἀφροσύνης , ἀκολασίας , ἀδικίας , ἀσθενεῖ καὶ νοσεῖ καὶ ἐπικήρως ἔχουσα θανατᾷ , στειρωθεῖσα δὲ καὶ ἀγονήσασα τούτων ἢ καὶ ἀποβαλοῦσα ἀθρόα γίνεται μὲν ἐκ μεταβολῆς ἁγνὴ παρθένος , παραδεξαμένη δὲ τὸν θεῖον σπόρον διαπλάττει καὶ ζῳογονεῖ περιμαχήτους φύσεις , θαυμαστὰ κάλλη , φρόνησιν , ἀνδρείαν , σωφροσύνην , δικαιοσύνην , ὁσιότητα , εὐσέβειαν , τὰς ἄλλας ἀρετάς τε καὶ εὐπαθείας , ὧν οὐ μόνον ἡ γένεσις εὔτεκνος ἀγαθόν , ἀλλὰ καὶ ἡ προσδοκία τῆς γενέσεως ἐλπίδι προγανοῦσα τὴν ἀσθένειαν 0 .
ἐλπὶς δὲ χαρὰ πρὸ χαρᾶς ἐστιν , εἰ καὶ ἐνδεὴς παρὰ τελείαν , ἀλλά τοι τῆς ἐπιγινομένης καθ ἑκάτερα βελτίων , ὅτι τε τὸ αὐχμηρὸν ἀναχαλᾷ καὶ λιπαίνει τῶν φροντίδων καὶ ὅτι φθάνουσα τὸ μέλλον καὶ πλῆρες ἀγαθὸν εὐαγγελίζεται 0 1 .
τὰς μὲν οὖν ἀρὰς καὶ τιμωρίας , ἃς ὑπομένειν ἄξιον τοὺς τῶν ἱερῶν νόμων δικαιοσύνης καὶ εὐσεβείας ὑπερορῶντας καὶ ταῖς πολυθέοις δόξαις ὑπαχθέντας , ὧν ἀθεότης τὸ τέλος , λήθῃ τῆς συγγενοῦς καὶ πατρίου διδασκαλίας , ἣν ἐκ πρώτης ἡλικίας ἐπαιδεύθησαν τὴν τοῦ ἑνὸς φύσιν τὸν ἀνωτάτω νομίζειν θεόν , ᾧ δεῖ μόνῳ προσκεκληρῶσθαι τοὺς ἄπλαστον ἀλήθειαν ἀντὶ πεπλασμένων μύθων μεταδιώκοντας , οὐδὲν ὑποστειλάμενος δεδήλωκα 0 .
ἐὰν μέντοι μὴ ἐπ ὀλέθρῳ δέξωνται τὰς δυνάμεις μᾶλλον ἢ νουθεσίᾳ καὶ καταιδεσθέντες ὅλῃ ψυχῇ μεταβάλωσι , κακίσαντες μὲν αὑτοὺς τῆς πλάνης , ἐξαγορεύσαντες δὲ καὶ ὁμολογήσαντες ὅσα ἥμαρτον καθ αὑτοὺς διανοίᾳ κεκαθαρμένῃ τὸ πρῶτον εἰς τὸ τοῦ συνειδότος ἀψευδὲς καὶ ἀνύπουλον , ἔπειτα καὶ γλώττῃ πρὸς βελτίωσιν τῶν ἀκουόντων , εὐμενείας τεύξονται τῆς τοῦ σωτῆρος καὶ ἵλεω θεοῦ τῷ γένει τῶν ἀνθρώπων ἐξαίρετον παρασχομένου καὶ μεγίστην δωρεάν , τὴν πρὸς τὸν αὐτοῦ λόγον συγγένειαν , ἀφ οὗ καθάπερ ἀρχετύπου γέγονεν ὁ ἀνθρώπινος νοῦς 0 ·
κ ἂν γὰρ ἐν ἐσχατιαῖς ὦσι γῆς δουλεύοντες παρὰ τοῖς αἰχμαλώτους αὐτοὺς ἀπάγουσιν ἐχθροῖς , ὥσπερ ἀφ ἑνὸς συνθήματος ἡμέρᾳ μιᾷ πάντες ἐλευθερωθήσονται , τῆς ἀθρόας πρὸς ἀρετὴν μεταβολῆς κατάπληξιν ἐργασαμένης τοῖς δεσπόταις ·
μεθήσονται γὰρ αὐτοὺς αἰδεσθέντες κρειττόνων ἄρχειν .
ὅταν δὲ τύχωσι τῆς ἀπροσδοκήτου ταύτης ἐλευθερίας , οἱ πρὸ μικροῦ σποράδες ἐν Ἑλλάδι καὶ βαρβάρῳ κατὰ νήσους καὶ κατὰ ἠπείρους ἀναστάντες ὁρμῇ μιᾷ πρὸς ἕνα συντενοῦσιν ἀλλαχόθεν ἄλλοι τὸν ἀποδειχθέντα χῶρον , ξεναγούμενοι πρός τινος θειοτέρας ἢ κατὰ φύσιν ἀνθρωπίνην ὄψεως , ἀδήλου μὲν ἑτέροις , μόνοις δὲ τοῖς ἀνασῳζομένοις ἐμφανοῦς , τρισὶ χρησάμενοι παρακλήτοις τῶν πρὸς τὸν πατέρα καταλλαγῶν , ἑνὶ μὲν ἐπιεικείᾳ καὶ χρηστότητι τοῦ παρακαλουμένου συγγνώμην πρὸ τιμωρίας ἀεὶ τιθέντος , δευτέρῳ δὲ τῇ τῶν ἀρχηγετῶν τοῦ ἔθνους ὁσιότητι , ὅτι ταῖς ἀφειμέναις σωμάτων ψυχαῖς ἄπλαστον καὶ γυμνὴν ἐνδεικνύμενοι πρὸς τὸν ἄρχοντα θεραπείαν τὰς ὑπὲρ υἱῶν καὶ θυγατέρων ἱκετείας οὐκ ἀτελεῖς εἰώθασι ποιεῖσθαι , γέρας αὐτοῖς παρέχοντος τοῦ πατρὸς τὸ ἐπήκοον ἐν εὐχαῖς , τρίτῳ δὲ δι ὃ μάλιστα καὶ ἡ τῶν λεχθέντων εὐμένεια φθάνει προαπαντῶσα , τοῦτο δέ ἐστι βελτίωσις τῶν ἀγομένων εἰς σπονδὰς καὶ συμβάσεις , οἳ μόλις ἐξ ἀνοδίας εἰς ὁδὸν ἐδυνήθησαν ἐλθεῖν , ἧς τὸ πέρας οὐδὲν ἕτερον ἢ εὐαρεστεῖν τῷ θεῷ καθάπερ υἱοὺς πατρί 0 .
παραγενομένων δὲ πολισθήσονται πάλιν αἱ ἐρείπιοι γενόμεναι πρὸ μικροῦ καὶ ἡ ἔρημος οἰκισθήσεται καὶ ἡ στειρωθεῖσα γῆ μεταβαλεῖ πρὸς εὐγονίαν ·
αἵ τε πατέρων καὶ προγόνων εὐτυχίαι βραχὺ μέρος εἶναι νομισθήσονται διὰ τὰς ἀφθόνους τῶν ἐν χερσὶ περιουσίας , αἳ καθάπερ ἀπ  ἀενάων πηγῶν τῶν τοῦ θεοῦ χαρίτων ῥέουσαι βαθὺν πλοῦτον ἰδίᾳ τε ἑκάστῳ καὶ πᾶσι κοινῇ περιποιήσουσι φθόνου κρείττονα 0 .
μεταβολὴ δὲ πάντων ἐξαπιναίως ἔσται ·
τρέψει γὰρ ὁ θεὸς τὰς ἀρὰς ἐπὶ τοὺς τῶν μετανενοηκότων ἐχθρούς , οἵτινες κακοπραγίαις τοῦ ἔθνους ἐφήδοντο κατακερτομοῦντες καὶ ἐπιχλευάζοντες , ὡς αὐτοὶ μὲν ἀκαθαίρετον ἕξοντες κλῆρον εὐτυχίας , ὃν παισὶ καὶ ἐκγόνοις κατὰ διαδοχὴν ἀπολείψειν ἤλπισαν , αἰεὶ δὲ ἐποψόμενοι τοὺς ἀντιπάλους ἐν βεβαίῳ καὶ ἀκλινεῖ δυστυχίᾳ ταμιευθησομένῃ καὶ ταῖς ἔπειτα γενεαῖς , ὑπὸ φρενοβλαβείας οὐ συνιέντες ὅτι καὶ τῆς πρὸ μικροῦ λαμπρότητος ἀπέλαυσαν οὐ δι αὑτοὺς ἀλλὰ διὰ νουθεσίαν ἑτέρων , οἷς τὰ πάτρια καταλύσασι φάρμακον ἀνευρέθη σωτήριον , λύπη , τὰ τῶν δυσμενῶν ἀγαθὰ περιαλγήσασι ·
κλαύσαντες οὖν καὶ στενάξαντες τὴν ἰδίαν τροπὴν ἐπὶ τὴν ἀρχαίαν καὶ προγονικὴν ἀνακάμψουσιν εὐτυχίαν διαυλοδρομήσαντες , οἷς μὴ εἰς ἅπαν ἐξοκεῖλαι συνέβη .
οἱ δὲ γελάσαντες τὰς ὀλοφύρσεις ἐκείνων καὶ δημοτελεῖς ἑορτὰς ἄγειν ψηφισάμενοι τὰς ἀποφράδας αὐτῶν καὶ τὰ πένθη κατευωχηθέντες καὶ συνόλως τὴν ἑτέρων κακοδαιμονίαν εὐδαιμονήσαντες , ὅταν ἄρξωνται κομίζεσθαι τὰ ἐπίχειρα τῆς ὠμότητος , αἰσθήσονται διότι οὐκ εἰς ἀφανεῖς καὶ ἠμελημένους ἐξημάρτανον , ἀλλ  εἰς εὐπατρίδας ἔχοντας ἐναύσματα τῆς εὐγενείας , ἀφ ὧν ἀναρριπισθέντων ἐξέλαμψεν ἡ πρὸ μικροῦ σβεσθεῖσα εὔκλεια .
καθάπερ γὰρ ὑποτμηθέντων τῶν στελεχῶν , ὅταν μὴ ἀφαιρεθῶσιν αἱ ῥίζαι , νέα ἔρνη βλαστάνει , ὑφ ὧν τὰ γεράνδρυα παρευημερεῖται , τὸν αὐτὸν τρόπον καὶ ἐν ψυχαῖς βραχυτάτου σπέρματος τῶν εἰς ἀρετὴν ὑπολειφθέντος , ἄλλων περιαιρεθέντων , οὐδὲν ἧττον ἀπὸ τοῦ βραχέος φύεται τὰ τιμιώτατα καὶ κάλλιστα τῶν ἐν ἀνθρώποις , δι ἃ πάλιν εὐανδροῦσαι  αἱ  πόλεις συνοικίζονται καὶ ἔθνη πρὸς πολυανθρωπίαν ἐπιδίδωσιν .
ὁ μὲν πρότερος λόγος ἦν ἡμῖν , ὦ Θεόδοτε , περὶ τοῦ δοῦλον εἶναι πάντα φαῦλον , ὡς καὶ διὰ πολλῶν καὶ εἰκότων καὶ ἀληθῶν ἐπιστωσάμεθα ·
οὑτοσὶ δ ἐκείνου συγγενής , ὁμοπάτριος καὶ ὁμομήτριος ἀδελφὸς καὶ τρόπον τινὰ δίδυμος , καθ ὃν ἐπιδείξομεν , ὅτι πᾶς ὁ ἀστεῖος ἐλεύθερος 0 .
τὸν μὲν οὖν τῶν Πυθαγορείων ἱερώτατον θίασον λόγος ἔχει μετὰ πολλῶν καὶ ἄλλων καλῶν καὶ τοῦτ ἀναδιδάσκειν , " ταῖς λεωφόροις μὴ βαδίζειν ὁδοῖς “ , οὐχ ἵνα κρημνοβατῶμεν  οὐ γὰρ ποσὶ κάματον παρήγγελλεν  , ἀλλ αἰνιττόμενος διὰ συμβόλου τὸ μή τε λόγοις μήτ  ἔργοις δημώδεσι καὶ πεπατημένοις χρῆσθαι .
ὅσοι δὲ φιλοσοφίαν γνησίως ἠσπάσαντο , καταπειθεῖς γενόμενοι τῷ προστάγματι νόμον αὐτὸ μᾶλλον δὲ θεσμὸν ἰσούμενον χρησμῷ ὑπετόπησαν , δόξας δ ἀγελαίους ὑπερκύψαντες ἀτραπὸν ἄλλην ἐκαινοτόμησαν ἄβατον ἰδιώταις λόγων καὶ δογμάτων , ἰδέας ἀνατείλαντες ὧν οὐδενὶ μὴ καθαρῷ θέμις ψαύειν 0 .
λέγω δὲ μὴ καθαρούς , ὅσοι ἢ παιδείας εἰς ἅπαν ἄγευστοι διετέλεσαν ἢ πλαγίως ἀλλὰ μὴ ἐπ  εὐθείας αὐτὴν ἐδέξαντο κάλλος τὸ σοφίας εἰς τὸ σοφιστείας αἶσχος μεταχαράξαντες .
οὗτοι τὸ νοητὸν φῶς ἰδεῖν οὐ δυνάμενοι δι ἀσθένειαν τοῦ κατὰ ψυχὴν ὄμματος , ὃ ταῖς μαρμαρυγαῖς πέφυκεν ἐπισκιάζεσθαι , καθάπερ ἐν νυκτὶ διάγοντες ἀπιστοῦσι τοῖς ἐν ἡμέρᾳ ζῶσι καὶ ὅς  ἂν αὐγαῖς ἀκράτοις τῶν ἡλιακῶν ἀκτίνων εἰλικρινέστατα περιαθρήσαντες διηγῶνται τεράστια νομίζουσι φάσμασιν ἐοικότα , τῶν ἐν τοῖς θαύμασιν οὐ διαφέροντα 0 .
πῶς γὰρ οὐκ ἐκτόπια καὶ θαύματ ὄντως , φυγάδας μὲν καλεῖν τοὺς μὴ μόνον ἐν μέσῃ τῇ πόλει διατρίβοντας , ἀλλὰ καὶ βουλεύοντας καὶ δικάζοντας καὶ ἐκκλησιάζοντας , ἔστι δ ὅτε καὶ ἀγορανομίας καὶ γυμνασιαρχίας καὶ τὰς ἄλλας λειτουργίας ὑπομένοντας , πολίτας δὲ τοὺς ἢ μὴ ἐγγραφέντας τὸ παράπαν ἢ ὧν ἀτιμία καὶ φυγὴ κατέγνωσται , πέραν ὅρων ἀνθρώπους ἐληλαμένους , οὐ μόνον οὐκ ἐπιβῆναι τῆς χώρας ἀλλ οὐδ  ἐξ ἀπόπτου τὸ πατρῷον ἔδαφος θεάσασθαι δυναμένους , εἰ μή τισι Ποιναῖς ἐλαύνοιντο θανατῶντες 0 ;
ἔφεδροι γὰρ καταστειχόντων κολασταὶ μυρίοι , καὶ δι  ἑαυτῶν ἠκονημένοι καὶ νόμων προστάξεσιν ὑπηρετοῦντες .
πῶς δὲ οὐ παράλογα καὶ γέμοντα πολλῆς ἀναισχυντίας ἢ μανίας ἢ οὐκ ἔχω τί λέγω  διὰ γὰρ ὑπερβολὴν οὐ δ οἰκείων ὀνομάτων εὐπορῆσαι ῥᾴδιον  πλουσίους μὲν ὀνομάζειν τοὺς ἀπορωτάτους καὶ τῶν ἀναγκαίων ἐνδεεῖς , λυπρῶς καὶ ἀθλίως ἀποζῶντας , μόλις τὸ ἐφήμερον ἐκπορίζοντας , ἐν εὐθηνίᾳ κοινῇ λιμὸν ἐξαίρετον ἔχοντας , ἀρετῆς αὔρᾳ , καθάπερ ἀέρι φασὶ τοὺς τέττιγας , τρεφομένους , πένητας δὲ τοὺς ἀργύρῳ καὶ χρυσῷ καὶ πλήθει κτημάτων καὶ προσόδων καὶ ἄλλων ἀμυθήτων ἀγαθῶν ἀφθονίᾳ περιρρεομένους , ὧν ὁ πλοῦτος οὐ συγγενεῖς καὶ φίλους αὐτὸ μόνον ὤνησεν , ἀλλὰ καὶ τῆς οἰκίας ἔξω προελθὼν μεγάλους ὁμίλους δημοτῶν καὶ φυλετῶν , διαβὰς δ  ἔτι μεῖζον καὶ πόλει χορηγεῖ τὰ πάντα , ὧν εἰρήνη χρεῖος ἢ πόλεμος 0 1 2 ;
ἀπὸ δὲ τῆς αὐτῆς ὀνειρώξεως τοῖς μὲν ἀμφιθαλέσι καὶ τῷ ὄντι εὐπατρίδαις , ὧν οὐ γονεῖς μόνον ἀλλὰ καὶ πάπποι καὶ πρόγονοι μέχρι τῶν ἀρχηγετῶν καὶ πρὸς ἀνδρῶν καὶ πρὸς γυναικῶν ἐπιφανέστατοι γεγόνασι , δουλείαν ἐτόλμησαν ἐπιφημίσαι , τοῖς δ ἐκ τριγονίας στιγματίαις , πεδότριψι καὶ παλαιοδούλοις , ἐλευθερίαν 0 .
ἐστὶ δὲ τὰ τοιαῦτα , ὡς ἔφην , πρόφασις ἀνθρώπων , οἳ διάνοιαν μὲν ἠμαύρωνται , δοῦλοι δ εἰσὶ δόξης ἐπανέχοντες αἰσθήσεσιν , ὧν τὸ συνέδριον ὑπὸ τῶν κρινομένων ἀεὶ δεκαζόμενον ἀβέβαιον 0 .
χρῆν δὲ αὐτούς , εἴπερ ὅλως ἐζήλουν ἀλήθειαν , μὴ τῶν τὰ σώματα καμνόντων ἐν τῷ φρονεῖν ἐλαττοῦσθαι ·
ἐκεῖνοι μὲν γὰρ ἑαυτοὺς ἐπιτρέπουσιν ἰατροῖς ὑγείας ὀρεγόμενοι , κατοκνοῦσι δ οὗτοι νόσον ψυχῆς , ἀπαιδευσίαν , ἀπώσασθαι , γενόμενοι σοφῶν ἀνδρῶν ὁμιληταί , παρ ὧν οὐ μόνον ἔστιν ἀπομαθεῖν ἀμαθίαν , ἀλλὰ καὶ τὸ ἴδιον ἀνθρώπου κτῆμα προσλαβεῖν , ἐπιστήμην .
ἐπειδὴ δὲ κατὰ τὸν ἱερώτατον Πλάτωνα „ φθόνος ἔξω θείου χοροῦ ἵσταται " , θειότατον δὲ καὶ κοινωνικώτατον σοφία , συγκλείει μὲν οὐδέποτε τὸ ἑαυτῆς φροντιστήριον , ἀναπεπταμένη δὲ ἀεὶ δέχεται τοὺς ποτίμων διψῶντας λόγων , οἷς ἀκράτου διδασκαλίας ἄφθονον ἐπαντλοῦσα νᾶμα μεθύειν τὴν νηφάλιον ἀναπείθει μέθην 0 .
οἱ δὲ ὥσπερ ἐν ταῖς τελεταῖς ἱεροφαντηθέντες , ὅταν ὀργίων γεμισθῶσι , πολλὰ τῆς πρόσθεν ὀλιγωρίας ἑαυτοὺς κακίζουσιν , ὡς οὐ φεισάμενοι χρόνου , βίον δὲ τρίψαντες ἀβίωτον , ἐν ᾧ φρονήσεως ἐχήρευσαν 0 .
ἄξιον οὖν νεότητα τὴν πανταχοῦ πᾶσαν τὰς ἀπαρχὰς τῆς πρώτης ἀκμῆς μηδενὶ μᾶλλον ἢ παιδείᾳ ἀναθεῖναι , ᾗ καὶ ἐνηβῆσαι καὶ ἐγγηράσαι καλόν 0 1 ·